Queer as Folk

Cyfres deledu Brydeinig ym 1999 oedd ***Queer as Folk*** yn olrhain hanes bywydau tri dyn hoyw sy'n byw o amgylch pentref hoyw Canal Street ym Manceinion. Ysgrifennwyd *Queer as Folk* a *Queer as Folk 2* gan Russell T. Davies. Ef hefyd oedd yn gyfrifol am ysgrifennu'r ddrama *Bob and Rose* ac am ad-fywiad *Doctor Who* ar y BBC yn 2005. Cafodd y gyfres ei ail-darlledu rhwng 14eg a'r 18fed o Hydref 2007 fel rhan o ddathliadau penblwydd Sianel 4 yn 25 oed.

Cynhyrchwyd *Queer as Folk* gan y cwmni teledu annibynnol *Red Production Company* ar gyfer Sianel 4, cwmni a oedd wedi dangos eu parodrwydd i ddelio a deunydd hoyw mewn ffilmiau fel *Beautiful Thing*. Daw teitl y gyfres o ymadrodd ieithyddol o Ogledd Lloegr "''There's nought so queer as folk''" sy'n golygu "does dim mor rhyfedd a phobol." Bwriad gwreiddiol Davies oedd i ddefnyddio hyn fel enw'r gyfres ond awgrymodd Sianel 4 y dylid byrhau'r enw i *Queer as Folk*.

Cafodd y gerddoriaeth agoriadol a'r gerddoriaeth a oedd yn cyd-fynd â'r gyfres ei ysgrifennu'n arbennig ar gyfer y gyfres gan Murray Gold.

## Cymeriadau a'r plot 
Dywed cynhyrchwyr y gyfres fod Queer as Folk, er yn arwynebol, yn ddarlun realistig o fywyd hoyw dinesig yn ystod y 1990au. Y prif gymeriadau yw Stuart Alan Jones (Aidan Gillen), sy'n cael nifer o bartneriaid rhywiol; ei ffrind hir-dymor Vince Tyler (Craig Kelly), sydd yn ffansio Staurt ond caiff llawer llai o lwyddiant gyda dynion; a Nathan Maloney (Charlie Hunnam), bachgen 15 oed sy'n newydd i'r gymuned hoyw ond sydd a digonedd o hunan hyder serch hynny.

Darlunir Stuart, rheolwr hysbysebu yn Neuadd Bridgewater fel cymeriad sydd a phŵer naturiol, a'r gallu i wneud beth bynnag y mynno. Prif nodwedd ei gymeriad yw ei fod yn gwneud yr hyn a fynno, pryd bynnag a fynno a sut bynnag a fynno. Ffrwydra gar ffrind ei fam cwerylgar, gwahodda ferch sy'n ffansio Vince i'w barti penblwydd ac yna cyflwyna gariad gwrywaidd Vince iddi, er mwyn gwneud i Vince ei gasau.

Rhoddir dyfnder i rhai o'r is-gymeriadau hefyd, megis Hazel ac Alexander. Gellir priodoli peth o lwyddiant y gyfres i'r modd y gadawodd yr ysgrifennwr rhai pethau allan, gan adael i'r stori ddatblygu o amgylch y cymeriadau.

Yn yr ail gyfres, daeth naws y rhaglenni yn fwy difrifol, gyda rhai o'r prif gymeriadau'n gorfod gwneud penderfyniadau anodd am eu dyfodol

## Lleoliad a chynhyrchu 
Lleolwyd y gyfres o amgylch pentref hoyw Manceinion, Lloegr. Ffilmiwyd y golygfeydd o glwb nos "Babylon" yn y clwb "Cruz 101". Ar gyfer ffilmio, symudwyd arwyddion a goleuadau arferol y clwb ac ychwanegwyd blwch ffonio. Pan orffenwyd ffilmio, symudwyd y cisog a dychwelwyd yr enw Cruz 101 ar y clwb. Newidiwyd y tu mewn i rai o'r tafarnai hoyw ar Canal Street hefyd.

## Cast Queer as Folk 
* Craig Kelly fel Vince Tyler
* Jason Merrells fel Phil Delaney
* Aidan Gillen fel Stuart Alan Jones
* Charlie Hunnam fel Nathan Maloney
* Andy Devine fel Bernard Thomas
* Denise Black fel Hazel Tyler
* Saira Todd fel Lisa Levene
* Esther Hall fel Romey Sullivan
* Juley McCann fel Siobhan Potter
* Alfred Robinson/Olivia K.Critchley fel y Babi Alfred
* Carla Henry fel Donna Clark
* Ben Maguire fel Christian Hobbs
* Alison Burrows fel Sandra Docherty
* Susan Cookson fel Marcie Finch
* Caroline Pegg fel Rosalie Cotter
* Caroline O'Neill fel Janice Maloney
* Jane Cawdon fel Helen Maloney
* Antony Cotton fel Alexander Perry
* Peter O'Brien fel Cameron Roberts
* Jonathon Natynczyk fel Dazz Collinson
* Maria Doyle Kennedy fel Marie Jones Threepwood
* John Brobbey fel Lance Amponah
* Ger Ryan fel Margaret Jones
* Ian McElhinney fel Clive Jones
* Paul Copley fel Roy Maloney
* Adam Zane fel Dane McAteer
* Kate Fitzgerald fel Mrs Delaney
* Sarah Jones fel Suzie Smith
* Michael Culkin fel Martin Brooks
* Andrew Lancel fel Harvey Black
* Jack Deam fel Gareth Critchly
* Paul Oldham fel "Spike" O’Hagan
* Steve Ramsden fel Colin Goodfuk
* David Prosho fel y Dyn Cyhyrog
* Paul Simpson fel Michael
* Lee Warburton fel Piero McCarthy
* Jim Shepley fel Jonathan Walker
* Adam Heywood Fogerty fel Roger Clements
* Toshi Dokiya fel Lee "Kane"
* Michael Atkinson fel Mr Latham
* Elizabeth Steele fel cymydog Stuart
* Robert Ashcroft fel Gary McGee
* David Williamson fel Bob Green
* Roxy Hart fel cynhaliwr y Karaoke
* Andrew Mawdsley fel Tom Threepwood
* Stuart Mawdsley fel Ben Threepwood
* Alan Halsall fel Midge
* Samantha Cunningham fel Cathy Mott

## Ymateb i'r gyfres 
''Because I'm queer. I'm gay. I'm homosexual. I'm a poof, I'm a poofter, I'm a ponce. I'm a bumboy, battyboy, backside artist, bugger, I'm bent. I am that arsebandit. I lift those shirts. I'm a faggot-ass, fudge-packing, shit-stabbing uphill gardener. I dine at the downstairs restaurant, I dance at the other end of the ballroom. I'm Moses and the parting of the red cheeks. I fuck and am fucked. I suck and am sucked. I rim them and wank them, and every single man's had the fucking time of his life. And I am not a pervert. If there's one twisted bastard in this family, it's this little blackmailer here. So congratulations, Thomas. I've just officially outed you.'' - Stuart
Ystyriwyd y gyfres gyntaf yn hynod ddadleuol yn y DU am fod nifer o bobl wedi cael sioc yn sgîl yr iaith liwgar a'r ffaith fod bachgen 15 oed yn cymryd rhan mewn gweithredoedd rhywiol gyda dyn hŷn. Bryd hynny, yr oed cydsynio i ddynion hoyw yn y Deyrnas Unedig oedd 18, er i'r oed hwn gael ei ostwng i 16 yn ddiweddarach.) Roedd natur rywiol nifer o'r golygfeydd hefyd yn bwnc llosg; yn benodol y rhaglen gyntaf yn y gyfres lle cafwyd golygfa rywiol hir a oedd yn cynnwys hunan-leddfu, cyswllt rhefrol-geneuol ac alldafliad. Daeth y gyfres yn lwyddiant mawr er gwaethaf y ffaith ei bod yn cael ei darlledu'n hwyr yn y nos ac er i noddwr y rhaglen, y cwrw Beck's, dynnu allan.

Yn sgîl llwyddiant y gyfres gyntaf, comisiynodd Channel 4, Russell T. Davies i ysgrifennu ail gyfres. Er nad oedd Davies yn bwriadu ysgrifennu ail gyfres lawn yn wreiddiol, penderfynodd nad oedd llawer mwy o stori i ddweud, ac felly gorffennodd y stori gyda dwy raglen yn unig, *Queer as Folk 2*. Darlledwyd y gyfres yn 2000 i gynulleidfa ychydig yn llai, er gwaetha'r ffaith fod y rhaglen yn cael ei darlledu yn gynt yn y nos. Y tro hwn, ni chafwyd golygfeydd o natur rywiol amlwg, penderfyniad a ganmolwyd gan y bobl a feirniadodd y gyfres flaenorol. Beirniadwyd y gyfres gan nifer o gefnogwyr y gyfres am eu bod yn teimlo fod gormod o gwestiynau heb eu hateb a'u bod yn teimlo nad oedd yr ail gyfres yn "dod i gasgliad" penodol.

Categori:Rhaglenni teledu'r 1990au
Categori:Rhaglenni teledu Channel 4
Categori:Rhaglenni teledu comedi o'r Deyrnas Unedig
Categori:Rhaglenni teledu Saesneg o'r Deyrnas Unedig